

 Gradsko vijeće

KLASA:944-01/17-01/03

URBROJ:2186/18-02/1-17-5

Ludbreg, 21. lipnja 2017. god. PRIJEDLOG

 Na temelju članka 35. i 48. stavka 3. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst) i članka 33. Statuta Grada Ludbrega („Službeni vjesnik Varaždinske županije“ br. 23/09, 17/13, 40/13-pročišćeni tekst), Gradsko vijeće Grada Ludbrega na 2. sjednici održanoj 21. lipnja 2017. g., donosi slijedeće

# R J E Š E N J E

**I.**

 Prihvaća se ponuda ponuditelja: **INOXMONT-VS d.o.o.**, Sigetec Ludbreški, Miroslava Krleže 2, OIB:17079690143, **za kupnju zemljišta stambeno-poslovne namjene kraj autobusnog kolodvora u Ludbregu,** i to:

* **čkbr. 1240/10** – pašnjak u Ulici Miroslava Krleže od 1044 m2, upisana u zk.ul.br. 2858 k.o. Ludbreg,
* **čkbr. 1240/19** – pašnjak u Ulici Miroslava Krleže od 1317 m2, upisana u zk.ul.br. 2858 k.o. Ludbreg.

**II.**

 Odobrava se prodaja zemljišta iz točke I. ovog Rješenja, i to:

* **čkbr. 1240/10** za **kupoprodajnu cijenu u iznosu od 192.096,00 kn,**
* **čkbr. 1240/19** za **kupoprodajnu cijenu u iznosu od 242.328,00 kn**.

Kupac je dužan odmah kod sklapanja kupoprodajnog ugovora uplatiti Gradu Ludbregu **ukupni iznos ponuđene kupoprodajne cijene** za obje čestice u iznosu od **434.424,00 kn**, umanjene za iznose uplaćenih jamčevinaod 19.035,26 kn za čkbr. 1240/10 i 24.012,87 kn za čkbr. 1240/19, koje se uračunavaju u ukupni iznos kupoprodajne cijene, što znači da je kupac **dužan uplatiti Gradu Ludbregu iznos od 391.375,87 kn** (tristo devedeset jedna tisuća tristo sedamdeset pet kuna i osamdeset sedam lipa).

**III.**

 S ponuditeljem iz točke I. ovog Rješenja sklopiti će se ugovor o kupoprodaji u skladu s ponudom, Rješenjem o raspisivanju natječaja za prodaju zemljišta stambeno-poslovne namjene kraj autobusnog kolodvora u Ludbregu, od 10. ožujka 2017. god., KLASA:944-01/17-01/03, URBROJ:2186/18-02/1-17-1, ovim Rješenjem i važećim pravnim propisima.

Ako ponuditelj iz točke I. ovog Rješenja odbije sklapanje ponuđenog ugovora u roku od 30 (trideset) dana od dana njegova primitka, smatrati će se da je odustao od svoje ponude.

**O b r a z l o ž e n j e**

Dana 16. ožujka 2017. god., objavljeno je u dispozitivu navedeno Rješenje o raspisivanju natječaja za prodaju zemljišta stambeno-poslovne namjene kraj autobusnog kolodvora u Ludbregu (u daljnjem tekstu: natječaj).

 Natječaj se provodio u krugovima do prodaje u natječaju istaknute nekretnine. U prvom krugu natječaja koji je započeo 16.03.2017. god., a završio 31.03.2017. god., pristigla jedna ponuda ponuditelja: INOXMONT-VS d.o.o., Sigetec Ludbreški, Miroslava Krleže 2.

 Komisija za imovinsko-pravna pitanja izvršila je dana 03.04.2017. god. otvaranje zaprimljene ponude, te utvrdila da ponuda odgovara svim uvjetima natječaja.

 Ponuditelj je za kupnju, u dispozitivu navedenih čestica, ponudio: za čkbr. 1240/10kupoprodajnu cijenu u iznosu od 192.096,00 kn, a za čkbr. 1240/19kupoprodajnu cijenu u iznosu od 242.328,00 kn, a koji su iznosi bili viši od početnih navedenih u natječaju: za čkbr. 1240/10 početni iznos od 190.352,52 kn, i za čkbr. 1240/19 početni iznos od 240.128,61 kn.

Uz ponudu su priloženi svi traženi prilozi (izvadak iz sudskog registra, Potvrda Grada Ludbrega o nepostojanju nepodmirenih dospjelih obveza, podaci o bonitetu (BON 1) i podaci o solventnosti (BON 2), biljezi od 20,00 kn, dokaz o uplaćenoj jamčevini za obje čestice iz natječaja, i to za čkbr. 1240/10, u iznosu od 19.035,26 kn i za čkbr. 1240/19, u iznosu od 24.012,87 kn, a koji se uračunavaju u ukupni iznos kupoprodajne cijene).

Glede poslovnog plana, ponuđač je naveo da će izgraditi stambeno-poslovni objekt u dvodijelnom obliku, tj. sastojao bi se od lijevog i desnog krila sa zajedničkim ulazom u sredini, čija bi tlocrtna površina bila između 1000 m2 i 1200 m2. Objekt bi se sastojao od: podrumskog prostora za podzemnu garažu i spremišta za potrebe stambenih jedinica, prizemlja, a dio kojeg bi bio namijenjen poslovnim, a dio stambenim prostorima, te od tri kata stambenog prostora, od čega bi treći kat bio elitni. Stambeni prostor bi bio namijenjen za prodaju, dok poslovni za najam i prodaju. Uredio bi se i okoliš na način da bi se osiguralo tridesetak parkirnih mjesta, a ostalo bi bila zelena površina. Ukupna vrijednost investicije procjenjuje se na 35.000.000-40.000.000 kn, koja bi se financirala iz vlastitih i kreditnih sredstava, a planirani rok dovršetka objekta je 3 godine.

 S obzirom da ponuda u svemu odgovara uvjetima iz natječaja, i da drugih ponuda za kupnju predmetne nekretnine nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

**Predsjednik**

 **Gradskog vijeća**

 \_\_\_\_\_\_\_\_\_\_\_\_\_\_\_\_\_\_\_\_

**Dostaviti:**

1. INOXMONT-VS d.o.o., Sigetec Ludbreški, Miroslava Krleže 2;
2. Spis, ovdje.